**Ўзбекистон Республикаси Президентининг 2020 йил 5 октябрдаги “Рақамли Ўзбекистон – 2030” стратегиясини тасдиқлаш ва уни самарали амалга ошириш чора-тадбирлари тўғрисида”ги ПФ-6079-сон Фармоннинг “Рақамли Ўзбекистон – 2030” стратегияси доирасида 2020 – 2022 йилларда саноат ва унинг базавий тармоқларини ривожлантириш соҳаларини рақамли трансформация қилиш**

**дастурига асосан “Ўзбекнефтгаз” АЖ лойиҳалари**

1. **“Нефть ва газни қайта ишлаш саноати кўрсаткичларининг катта ҳажмларини прогноз қилиш ва таҳлил қилиш учун лойиҳаларни бошқариш, қарорларни қабул қилиш соҳаларида сунъий интеллект тизимларини қўллаш”** (бажариш муддати – 2022 йил декабрь);

**Кутилаётган натижа:**

Сунъий интелектни бу соҳада қўллаш орқали, саноат жараёнида юзага келадиган авария ва баҳтсиз ходисалар юзага чиқиши мумкин бўлган техник холатларни таҳлил қилиш ва уларни олдини олиш ёълга қўйилади. Бунинг моддий ва иқтисодий фойдаси ва саноатда муҳим рўл ўринга эгалигини "Муборак" ва "Шўртан" НГҚЧБ да бўлган баҳтсиз ҳодисалар оқибатида ҳар бири 5 млрд.дан зиёд моддий зиён келтирганинг ўзи етарли.

Соҳада кўрсаткичларни таҳлил қилиб бориш орқали баҳтсиз ҳодисанинг олди олинган ва катта миқдордаги молиявий зарар асраб қолинган бўлар эди.

2.  **“Саноат хавфсизлиги соҳасида ишлаб чиқариш қувватларини мониторинг қилишнинг ягона автоматлаштирилган тизимини яратиш”** (бажариш муддати – 2022 йил декабрь);

**Кутилаётган натижа:**

Саноат хавфсизлиги соҳасида ишлаб чиқариш қувватларни мониторинг қилишни автоматлаштириш тизими, саноатда ускуналарнинг яроқлилик муддатлари ва жараёндаги ҳолатларини назорат қилишда жуда самарали ва автоматлаштиради. Бу турли-хил аварияларни олдини олишда жуда асқотади ва авариялар натижасида юзага келадиган моддий зарарлардан ҳимоя қилади. Мисол тариқасида “Шо’ртан” НГҚЧБ да бо’лган нохуш ҳодиса сабибан 6 млрд.дан зиёд моддий зарар етган. Шу тизимни жорий қилиш орқали шунча талофатнинг олдини олиш ва о’з вақтида чора-тадбирларни ко’риш мумкин бо’лар эди.

3. **““Рақамли кон концепцияси” ҳисобида конлардаги технологик жараёнларни автоматлаштириш ва мониторинг қилиш ахборот тизимини жорий қилиш”** (бажариш муддати – 2022 йил декабрь).

**Кутилаётган натижа:**

Конлардаги технологик жараёнларни автоматлаштириш ва мониторинг қилиш ахборот тизимини жорий қилиниши натижасида конларнинг геологик, гидродинамик ҳамда тармоқ моделлари яратилади ва ишлаб чиқаришга тадбиқ этилади. Қазиб чиқариш маълумотлари визуалаштирилади, онлайн кузатиб бориш имкони яратилади. Технологик режимнинг бузилишлари ва тўхтаб қолишлар бўйича электрон журналлар шакллантирилади, шунингдек қазиб чиқариш ҳажми 3-10 фоизга оширилиши, капитал ва операцион сарф-ҳаражатлар 10-25 фоизга камайиши кутилмоқда. Бундан ташқари, ускуналарнинг ишламай туриш ҳолатлари олди олинади ҳамда уларга техник хизмат кўрсатиш ва таъмирлаш ҳаражатлари камаяди.

4. **“Нефть базалари вертикал ва горизонтал сиғимларининг сатҳ-ўлчагичларини ўрнатиш, назорат қилиш ва кузатиш учун автоматлаштирилган тизимни ишлаб чиқиш”** (бажариш муддати – 2020 йил декабрь);

5. **Корхоналарда молиявий, хўжалик ва ташкилий жараёнларни мониторинг қилиш ва бошқаришга йўналтирилган корпоратив ахборот тизимини жорий этиш (ERP)** (бажариш муддати – 2022 йил декабрь).

6. **“Акциядорлар дивидендлари тўловини амалга оширувчи автоматлаштирилган ахборот тизимини ишлаб чиқиш”** (бажариш муддати – 2021 йил апрель);

7. **“Ташкилот ва корхоналар автотранспорт воситалари ва махсус техникаларининг ҳаракат манзили ва параметрларининг назорати ва мониторингини олиб борувчи “GPS мониторинг” автоматлаштирилган ахборот тизимини ишлаб чиқиш”** (бажариш муддати – 2021 йил апрель).